b"\n_START_ARTICLE_\nAriadna Peya\n_START_SECTION_\nBiografia\n_START_PARAGRAPH_\nAriadna Peya t\xc3\xa9 35 anys i va n\xc3\xa9ixer a Palafrugell. \xc3\x89s una apassionada del moviment i la creaci\xc3\xb3. En conseq\xc3\xbc\xc3\xa8ncia, amb el temps ha desenvolupat un llenguatge propi, fort, passional i po\xc3\xa8tic. El seu treball est\xc3\xa0 vinculat a la m\xc3\xbasica i a la barreja de llenguatges esc\xc3\xa8nics. Porta 17 anys en la doc\xc3\xa8ncia. Ha impartir classes a Catalunya, Madrid i L'Havana (Renata Ramos, Elite Dance, DanceEscool, Anagarycia, E\xc3\xb2lia, Memory, NunArt, ESART, entre d'altres). Actualment treballa en Som-hi Dansa a la rama de formaci\xc3\xb3 professional. _NEWLINE_Ariadna Peya busca refor\xc3\xa7ar els seus ideals per mitj\xc3\xa0 de les seves obres. No amaga la seva lluita oberta per tal de fer visibles alguns tab\xc3\xbas socials i combatre els estigmes injustos. En general, el seu moviment es basa en una consci\xc3\xa8ncia molt forta a un triple nivell: social, de classe i de g\xc3\xa8nere. Amb la seva germana Clara Peya, forma part de la companyia Les Impuxibles. El seu paper m\xc3\xa9s rellevant i aclamat \xc3\xa9s la coreografia creada per a l'obra Maremar  de Dagoll Dagom, un espectacle musical amb lletres inspirades en les can\xc3\xa7ons de Llu\xc3\xads Llach en Pericles, el pr\xc3\xadncep de Tiro, de William Shakespeare._NEWLINE_Ha treballat com a ballarina en els musicals Grease, el musical de tu vida, Flashdance i Vinegar Dances.\n_START_SECTION_\nLes Impuxibles\n_START_PARAGRAPH_\nAriadna Peya es cofundadora de la companya de teatre-dansa i m\xc3\xbasica en directe Les Impuxibles, juntament amb la seva germana Clara. Les Impuxibles \xc3\xa9s el resultat de la fusi\xc3\xb3 art\xc3\xadstica d'una core\xc3\xb2grafa i una pianista. Treballa la barreja de llenguatges, la recerca que fusiona m\xc3\xbasica i moviment amb altres disciplines esc\xc3\xa8niques. El comprom\xc3\xads social \xc3\xa9s la clau del projecte, l'oportunitat de fer de l'art un altaveu de den\xc3\xbancia i canvi social en la lluita per la igualtat. _NEWLINE_Les Impuxibles han treballat amb creadores com Carla Rovira, Marc Rosich, Judith Pujol, Virginia Garc\xc3\xada, M\xc3\xadriam Escurriola, Bel Olid, Arantza L\xc3\xb3pez, Laura Vilar i Maria Velasco, entre d'altres. L'\xc3\xbaltim treball de Les Impuxibles \xc3\xa9s Suite toc n\xc3\xbam 6, una co-producci\xc3\xb3 amb la Sala Beckett"